Document ID: 31987R0802

*****
ΚΑΝΟΝΙΣΜΟΣ (ΕΟΚ) αριθ. 802/87 ΤΟΥ ΣΥΜΒΟΥΛΙΟΥ
της 16ης Μαρτίου 1987
για την τροποποίηση του κανονισμού (ΕΟΚ) αριθ. 1910/86 περί ανοίγματος, κατανομής και τρόπου διαχείρισης μιας κοινοτικής δασμολογικής ποσόστωσης για πολτούς βερικόκων της διάκρισης ex 20.06 Β ΙΙ γ) 1 αα) του κοινού δασμολογίου, καταγωγής Τουρκίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας ότι, με τον κανονισμό (ΕΟΚ) αριθ. 1910/86 (1), το Συμβούλιο άνοιξε, για την περίοδο από 1ης Ιουλίου 1986 έως 30 Ιουνίου 1987, κοινοτική δασμολογική ποσόστωση 90 τόνων, με δασμό 2,3 %, για τους πολτούς βερικόκων της διάκρισης ex 20.06 Β ΙΙ γ) 1 αα) του κοινού δασμολογίου, καταγωγής Τουρκίας· ότι ο κανονισμός (ΕΟΚ) αριθ. 4115/86 του Συμβουλίου της 22ας Δεκεμβρίου 1986 για την εισαγωγή στην Κοινότητα γεωργικών προϊόντων καταγωγής Τουρκίας (2) προβλέπει ότι ο δασμός που εφαρμόζεται στο πλαίσιο της δασμολογικής αυτής ποσόστωσης πρέπει να μειωθεί σε 0 % από την 1η Ιανουαρίου 1987· ότι, κατά συνέπεια, πρέπει να τροποποιηθεί ο κανονισμός (ΕΟΚ) αριθ. 1910/86,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 2 του κανονισμού (ΕΟΚ) αριθ. 1910/86 αντικαθίσταται από το ακόλουθο κείμενο:
«2. Μέσα στο όριο αυτής της δασμολογικής ποσόστωσης, ο δασμός του κοινού δασμολογίου που εφαρμόζεται σ' αυτά τα προϊόντα αναστέλλεται πλήρως.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαρτίου 1987.

Labels: 3
18